钦定古今图书集成/明伦汇编/氏族典/第190卷 > 萧撒八
## 钦定古今图书集成/明伦汇编/氏族典/第190卷 > 萧撒八

按《辽史萧孝穆传》：“孝穆子撒八，字周隐。七岁以戚属
加左右千牛卫大将军。重熙初，补祗候郎君。性廉介，
风姿爽朗，善球马驰射。帝每燕饮，喜谐谑，撒八虽承
宠顾，常以礼自持，时人称之。以柴册礼恩，加检校太
傅，永兴宫使，总领左右护卫，同知点检司事。尚魏国
公主，拜驸马都尉，为北院宣徽使，仍总知朝廷礼仪。”
重熙末，出为西北路招讨使、武宁郡王，居官以治称。
清宁初，薨，年三十九，追封齐王。